Ատոմ Էգոյանը Տորոնտոյի համալսարանում հայոց պատմություն ուսանելու տարիներին շատ բան է բացահայտում իր ազգային մշակույթի եւ պատմական անցյալի մասին: Նա մեծ հետաքրքրությամբ սկսում է ուսումնասիրել 1915 թվականի Հայոց ցեղասպանությունը: Ռեժիսորի «Արարատ» ֆիլմը (2002 թ.) նրա առաջին աշխատանքն է Հայոց ցեղասպանության մասին: Էկրանավորել է 15 լիամետրաժ ֆիլմ, ստեղծել մի քանի հեռուստատեսային նախագծեր, ինչպես նաեւ կարճամետրաժ ֆիլմեր: